Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7636

1985. április 10-i 1131/85/EGK tanácsi rendelettel módosított 1981. március 16-i 682/81/EGK tanácsi rendelet rendelkezéseivel összhangban) a Portugál Köztársaság 1986 és 1991 közötti időszakra 1 000 millió ECU kölcsönben részesül. Ennek az összegnek az évenkénti megosztására 1986-ban és 1991-ben történnek intézkedések. Az Európai Gazdasági Közösség nyilatkozata a kiegyenlítő összeg alkalmazásáról A Közösség tudomásul veszi, hogy a kiegyenlítő összeg alkalmazására vonatkozó szabályok nem befolyásolhatják a hagyományos kereskedelmi forgalmat. A Spanyol Királyság nyilatkozata a COPACE-övezetről A Spanyol Királyság úgy véli, hogy a Kelet-közép-atlanti Halászati Bizottság (COPACE) alá tartozó övezetre való hivatkozást a Spanyol Királyságnak a spanyol vizek demarkációjára vonatkozó jogai sérelme nélkül kell értelmezni.13 A Spanyol Királyság nyilatkozata Latin-Amerikáról A Latin-Amerikából származó behozatalában bekövetkező váratlan zavarok elkerülése érdekében Spanyolország a tárgyalások során felhívta a figyelmet az közösségi vívmányok egyes termékekre történő alkalmazásból adódó problémákra. A dohány, kakaó és kávé esetében részleges és ideiglenes megoldások elfogadására került sor. Spanyolország a Konferencia által elfogadott, Latin-Amerikáról szóló együttes nyilatkozatban megfogalmazott elvekkel és kritériumokkal összhangban javasolja, hogy az általános preferenciarendszer keretében – annak következő felülvizsgálata során –, illetve a Közösség egyéb mechanizmusai keretében találjanak tartós megoldásokat. A Spanyol Királyság nyilatkozata az Euratomról A Spanyol Királyság, amely nem csatlakozott a nukleáris fegyverek elterjedésének megakadályozásáról szóló szerződéshez, vállalja, hogy a Bizottsággal és a Tanáccsal szorosan együttműködve tevékenyen és a lehető leghamarabb, a Közösség nemzetközi kötelezettségvállalásainak figyelembevételével találja meg a legmegfelelőbb megoldást az Európai Atomenergia-közösséget létrehozó szerződésből eredő kötelezettségek maradéktalan teljesítésére, különös tekintettel a nukleáris anyagokkal való ellátásra és azok Közösségen belüli szállítására. A Spanyol Királyság nyilatkozata: COPACE-övezet, amelyet az EK HL L 116. számában (1988. május 4.) közzétett helyesbítés módosított. 2004/60/II. szám A Portugál Köztársaság nyilatkozata a 358. cikkben említett a kompenzációs kártalanításról A jelenlegi Közösség szardíniatermelőinek kompenzációs kártalanításának szabályait tartalmazó 358. cikkben meghatározott rendelkezések bevezetésénél a portugál küldöttség fenntartja a maga számára a lehetőséget arra, hogy kérje a Tanácstól a versenyfeltételek Portugália szardínia-konzervipara számára torzulásainak orvoslására alkalmas intézkedések elfogadását. A küldöttség továbbá úgy ítéli meg, hogy az árösszehangoláshoz vezető időszakot követően esetlegesen meghozandó intézkedések nem lehetnek megkülönböztető jellegűek. A Portugál Köztársaság nyilatkozata a COPACE-övezetről A Portugál Köztársaság úgy véli, hogy a Kelet-közép-atlanti Halászati Bizottság (COPACE) alá tartozó övezetre való hivatkozást a Portugál Köztársaságnak a portugál vizek demarkációjára vonatkozó jogai sérelme nélkül kell értelmezni.14 A Portugál Köztársaság nyilatkozata egyes monetáris kérdésekről Annak érdekében, hogy a nemzetközi devizapiacokon követhető legyen a portugál escudo különösen az ECU-höz és a többi tagállam valutájához viszonyított valós árfolyamának mozgása, a Portugál Köztársaság a Közösséghez való csatlakozását megelőzően megteszi a szükséges intézkedéseket annak biztosítására, hogy Lisszabonban a devizapiac a Közösség jelenlegi tagállamainak devizapiacaival összevethető módon működjék. A csatlakozást megelőző időszakban meghozandó egyes határozatok és egyéb intézkedések elfogadására vonatkozó információs és konzultációs eljárás I.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes